Keltahiuksinen mies ilmoittautui itse poliisille.

Käpylän murhan yrityksestä ja törkeästä tuhotyöstä epäilty mies on poliisin hallussa. Mies ilmoittautui itse poliisille Kokkolassa.

Epäillyt teot tapahtuivat maanantaina Helsingin Käpylässä. Poliisi julkaisi tiistaina miehen kuvan ja myöhemmin tämän nimen. Poliisi kertoi etsivänsä miestä, jolla on keltaiseksi värjätyt hiukset.

– Esitutkinnassa on paljon selvitettäviä asioita, ja tässä vaiheessa tarvitsemme tutkintarauhan. Kiitämme yleisöä saamistamme vihjeistä ja yhteydenotoista, sanoo rikoskomisario Anne Hietala Helsingin poliisilaitokselta.